विनोद रोज-रोज पढ़े जाय। तिसरका क्लास में आ गइल रहे। पढ़े में भी होशियार रहे। परसिद्धन आपन जिम्मेदारी समझें आ कबो-कबो स्कूले जा के मास्टर लोग से मिलें आ पूछे, " माहटर जी, हमार लईकवा कईसन बा पढ़े में। तनी ओकर धियान राखब ।"
एक दिन राज्देई कहलीं, " ए बिंधवा के बाबु जी, काहें न पिरंकवो क नाम लिखा देला । उहो जात पढ़े । तनी उहो पढ़ लेत त आपन नाव गाँव त लिख लेत ।"
परसिद्धन कहलन," उ का करी पढ़ के, खनवे न बनावे का बा ओके। काहें न खाना बनावे सिखावेली ।"
माघ बीतत रहे। दुनो परानी गेंहू की खेत में से बनगेंहुआ उखारत रहलं। परसिद्धन कहलन," देखबी बिनोद क माई, बबुववा कहत रहे की असों ओकर बारह पूरा हो जाई । हम सोचत हईं की भगवान् की किरिपा से अगर बढ़िया अनाज हो जाई त ओकर नांव इन्जियरी (इंजीनियरिंग) में लिखा देतीं । हमार बड़ा सपना बा की लाल इंजीयर हो जईहन त हमनी क कूल्ह दुःख भाग जाई ।"
बिनोद के इंजीनियरिंग के पढाई के एक साल पूरा हो गइल रहे। प्रियंका भी दस फर्स्ट क्लास में पास हो गइल। बाबू जी उनकर खातिर लईका जोहे लागलं । प्रियंका भैया से पढ़े में तनिको ओनईस ना रहे। ओहू क खूब पढ़े क मन करे। एक दिन उ माई से सिपारिस कईलीं," ए माई, बाबू जी से कह के हमारो नाम लिखवा दे ना ११ में। हमरो पढ़े क मन करेला ।" राज्देई भी सोचे की लईकियो पढ़ ले, फिर सोचे की कहाँ से एतना पईसा आई। बबुववा के पढ़वले में हाथ गोड़ बन्हाईल बा। बेवंत कहाँ बा एके पढावे खातिर। आ एगो बात और रहे की उनका धियान में कवनो लईकी ना रहलीं जवन की १० के आगे पढ़त होखें। अनमनाहे ढंग से कहलीं," ठीक बा तोहार बाबू जी से हम बात करब ।"
dhnywad guru ji.
jaldiye hm ekar dusarka bhag type k ke bhejab.
Arun Kumar Pandey 'Abhinav' ji ewam Ganesh Jee "Bagi" ji,
aap logan ke kahani k pahilka bhag pasand aail, hmar lekhan kuchh kuchh safal ho gail. aa hm dhanya.
bahute dher dhanywaad.
badhiya kahani ....sughar tarika kahani kaheke abut badhiya badhai bhai .
